131. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ, ΕΜΠΟΡΙΟΥ  ΚΑΙ ΣΥΓΚΟΙΝΩΝΙΩΝ Αριθ. 23402/3341/79 της 24/27 Ιουλ. 1979 (ΦΕΚ Β΄ 638) Περί καθορισμού κατωτάτων και ανωτάτων ορίων κομίστρων φορτηγών Δ.Χ. Έχοντας υπόψη: 1.Τις διατάξεις του άρθρ. 6 του Νόμ. 383/76 «περί διενεργείας εμπορευματικών μεταφορών δια φορτηγών αυτοκινήτων δημοσίας χρήσεως και άλλων τινών διατάξεων», με τις οποίες προβλέπεται η καθιέρωση αμφιοριακού κομίστρου. 2.Το γεγονός ότι, το καθιερωθέν, με την υπ’ αριθ. Η-10159/465/27.3.74 κοινή απόφαση των Υπουργών Εμπορίου και Συγκοινωνιών, κόμιστρο δια τις εμπορευματικές μεταφορές με φορτηγά αυτοκίνητα δημοσίας χρήσεως, δεν αναπροσαρμόσθηκε από της καθιερώσεώς του μέχρι σήμερα, παρά τις επανειλημμένες αυξήσεις τόσον των υγρών καυσίμων, όσον και των μισθών και ημερομισθίων. 3.Την ληφθείσαν, κατά την πραγματοποιηθείσαν την 17.7.1979 σύσκεψη εις το Υπουργείο Συντονισμού, απόφαση περί αναπροσαρμογής των κομίστρων δια φορτηγών δημοσίας χρήσεως αυτοκινήτων διενεργουμένων εμπορευματικών μεταφορών, αποφασίζουμε: Καθορίζουμε ως κατωτέρω, τα κατώτατα και ανώτατα όρια κομίστρου δια κάθε περίπτωση μεταφοράς αγαθών δια φορτηγών αυτοκινήτων δημοσίας χρήσεως καθ’ άπασαν την Χώραν. 1.Εις δραχ. 80 ανά τόννον, ως πάγιο. 2.Εις δραχ. 0,80 ως κατώτατο όριο κομίστρου ανά τοννοχιλιόμετρο. 3.Εις δραχ. 2,50 ως ανώτατο όριο κομίστρου ανά τοννοχιλιόμετρο. 4.Εις περίπτωσιν εξασφαλίσεως εμφόρτου επιστροφής τα ανωτέρω όρια κομίστρου καθορίζονται από 0,80 έως 1,70 δραχμές ανά τοννοχιλιόμετρο. 5.Το καταβαλλόμενο εκάστοτε κόμιστρο, πλην του παγίου ποσού των 80 δραχμών, αποτελεί αντικείμενο ελευθέρας συμφωνίας φορτωτού και μεταφορέως, εντός πάντοτε των ανωτέρω καθοριζομένων ορίων 0,80 έως 2,50 δραχμών και 0,80 έως 1,70 δραχμών κατά περίπτωσιν. Σελ. 242,878(α) Τεύχος -Σελ.  6.Η παρούσα απόφαση δεν έχει εφαρμογή επί των φορτηγών αυτοκινήτων δημοσίας χρήσεως ωφελίμου φορτίου μέχρις ενός τόννου, ως και δια τις μεταφορές που εκτελούνται βάσει ειδικών συμβάσεων μισθώσεως φορτηγών αυτοκινήτων δημοσίας χρήσεως διαρκείας τριών τουλάχιστον μηνών. Δια τις μεταφορές των ανωτέρω κατηγοριών το κόμιστρο ή μίσθωμα καθορίζεται με κοινή συμφωνία μεταξύ φορτωτού και μεταφορέως. 7.Από της ενάρξεως της ισχύος της παρούσης καταργείται η υπ’ αριθ. Η-10159/465/74 κοινή απόφασις των Υπουργών Εμπορίου και Συγκοινωνιών. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 